open-index/open-wikipedia-markdown huggingface dataset:
Røkland stasjon

**Røkland** (pitesamisk: *Rävvka*, lulesamisk: *Revkka*) er en  jernbanestasjon på Nordlandsbanen ved Røkland i Saltdal kommune i Nordland. Stasjonen ble åpnet 1. desember 1955 som *Saltdal stasjon*; den skiftet navn til *Rokland stasjon* den 31. mai 1964, og fikk sitt nåværende navn den 1. januar 1965.

Stasjonen var Nordlandsbanens endepunkt i tre år frem til den 40.35 km lange strekningen mot Fauske ble åpnet 1. desember 1958. Arkitekt var Arvid Sundby ved NSB Arkitektkontor. 
På Røkland var det også lokstall (solgt 1981), velferdshus og vokterboliger. 

### Saltdal stasjon poståpneri
Posten etablerte seg i stasjonsbygningen på Røkland under navnet Saltdal stasjon poståpneri fra 1. april 1956. Poståpneriet endret navn etter stasjonen. Fra 1. november 1973 ble Røkland et underpostkontor, inntil det i 1977 ble et postkontor klasse C. 8255 Røkland holdt til i stasjonsbygningen inntil stedet fikk Post i butikk på 1990-tallet. Saltdal Husflidlag leier i dag godshusdelen av stasjonen, der det gamle postkontoret lå.

### Holdeplassen flyttet
Den 1. november 1977 ble stasjonen nedgradert til en holdeplass uten betjening. 

Som en forberedelse til fjernstyring av Nordlandsbanen, ble det i 2010 bygget en ny stasjon med kryssingsspor, to plattformer og nye leskur 200 meter lenger sør. Det tiltenkte sikringsanlegget lot seg ikke bruke og kryssingssporet ble aldri tatt i bruk. Togene bruker derfor kun det ene sporet med tilhørende plattform. 

## Referanser


## Litteratur
* 
* 

## Eksterne lenker
Gary Goetzman

**Gary Michael Goetzman** (født 6. november 1952 i Los Angeles, California) er en amerikansk produsent av film og TV-serier.

Goetzman har tatt del i produksjonen av blant annet *[[My Big Fat Greek Wedding]]*, *[[Krigens brorskap]]*, *[[Evan Almighty]],* *[[Charlie Wilson's War]]* og *[[Mamma Mia! (film)|Mamma Mia!]]*

## Referanser


## Eksterne lenker
*
Store russiske encyklopedi

***Store russiske encyklopedi*** (eller **SRE**) (russisk: Большая российская энциклопедия (БРЭ) &ndash; *Bolsjaja rossijskaja entsiklopedija* - *BRE*) er et nytt universelt leksikon i 30 bind, utgitt i Russland fra 2004. Det blir utgitt med hjelp av Det russiske vitenskapsakademi etter Vladimir Putins presidentdekret № 1156 i  2002.

Hovedredaktøren for Store russiske encyklopedi er Vitenskapsakademiets president Jurij Osipov. Redaksjonens styre omfatter 80 av akademiets medlemmer, herunder nobelprisvinnerne Zjores Alfjorov og Vitalij Ginzburg.

Det første, innledende bindet, som ble utgitt i 2004, handlet utelukkende om Russland, og er planlagt gjenutgitt hvert femte år. Fra 2005 til 2010 er det utgitt seksten bind, fra «А» til «Ласточковые».

## Se også
*Store sovjetiske encyklopedi

## Referanser


## Eksterne lenker
*  (russisk)
Luigi de’ Marchesi Fransoni

**Luigi de' Marchesi Fransoni** (født 29. mars 1789 i Genova, død 26. mars 1862 i Lyon) var en italiensk erkebiskop.

Han ble presteviet 11. desember 1814, og utnevnt til biskop av Fossano den 13. august 1821.

I august 1831 ble han apostolisk administrator for Torino erkebispedømme. Han ble valgt til erkebiskop av Torino 24. februar året etter.

Etter 1848 utmerket han seg gjennom modig motstand mot den piemontesiske regjeringens krenkelser av kirkens rettigheter. Det førte til at han fra 1850 måtte leve i eksil.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Erkebiskop *Luigi de’ Marchesi Fransoni* (1789-1862) *1821

## Referanser


## Eksterne lenker
* Luigi Fransoni i ''Catholic-Hierarchy''
Yoko Shimomura

er en japansk videospillkomponist og musiker. Hun er best kjent for å ha komponert musikken til *[[Kingdom Hearts]]*-serien*, [[Super Mario RPG: Legend of the Seven Stars]]*, *[[Final Fantasy XV]]* og *[[Street Fighter II]]*.

## Referanser


## Eksterne lenker
* 
*
Valnesfjord holdeplass

**Valnesfjord holdeplass** ligger på Nordlandsbanen i Fauske kommune, 12 kilometer fra kommunesenteret Fauske. 

Valnesfjord ble anlagt som stasjon da Nordlandsbanen ble forlenget fra Fauske til Bodø, men ble aldri tatt i bruk. Stasjonsbygningen ble tegnet av Bjarne Friis Baastad og Arvid Sundby og oppført i 1959. To vokterboliger med uthus ble tegnet av Sundby. Stasjonsbygningen er solgt.

Først i 2001 ble det lokaltog mellom Bodø og Rognan, og Valnesfjord ble da opprettet som holdeplass. Regiontogene på Nordlandsbanen, mellom Bodø og Mosjøen eller Trondheim, stopper også her. Holdeplassen ble rustet opp i 2013 og fikk bl.a. lengre plattform for å kunne betjene vognsettene med lokomotiv som brukes på dag- og nattog mellom Bodø og Trondheim.

## Referanser


## Litteratur
* 
* 

## Eksterne lenker
Mørkved holdeplass

**Mørkved holdeplass** ligger på Nordlandsbanen i Mørkved bydel, Bodø kommune. Regiontogene mellom Mosjøen og Bodø, og dag- og nattogene til og fra Trondheim stopper også her. 

Holdeplassen hadde opprinnelig en 30 meter lang plattform laget av tresviller. Høsten 2009 ble den utbedret til en 250 meter lang plattform.

## Referanser




## Litteratur
* 

## Eksterne lenker
Circuito de Jerez

**Circuito de Jerez** (tidligere **Circuito Permanente de Jerez**) er en 4,428 km lang racerbane i Jerez de la Frontera, langt inne i det sherry-produserende sør-Spania. Banen ble bygget av Alessandro Rocci, som også styrte Circuito Permanente del Jarama prosjektet.

Banen ble åpnet 8. desember 1985. Under 1986 var banen arrangør for det første internasjonale motorsykkel løpet i Spania i mars og Spanias Grand Prix i Formel 1 i april. Banens plassering var avsides som hindret storemengder tilskuere å komme, men det kan komme opptil  tilskuere. På grunn av dette flyttet F1 til Barcelona etter Spanias Grand Prix 1990.

På grunn av arrangeringen av Europas Grand Prix 1994 ble banen forbedret og sikrere en løpet i 1990, med en ny sjikane (*Senna* kurve) i svingen der Martin Donnelly hadde en kollosal ulykke. Jerez var også arrangør for Europas Grand Prix 1997 med kampen om tittelen mellom Michael Schumacher og Jacques Villeneuve, som kolliderte under løpet.

## Formel 1-resultater

## Eksterne lenker
*
Computer Entertainment Rating Organization

(**CERO**) er en organisasjon som setter aldergrenser på videospill og programvare i Japan med informasjon om produktets innhold. Den ble opprettet i juli 2002 som en gren av Computer Entertainment Supplier's Association og ble offisielt anerkjent som en ideell organisasjon i 2003.

## Aldersgrenser
1. mars 2006 kom foreløpig siste revisjon av aldersgrensene. Symbolene som CERO bruker er stiliserte bokstaver som skal med et blikk vise hvor passende et produkt er for mindreårige:

*A (alle)
*B (12 år og eldre)
*C (15 år og eldre)
*D (17 år og eldre)
*Z (bare 18 år og eldre)

Disse blir ofte skrevet på omslaget på videospill. Z er den eneste aldersgrensen som blir regulert ved lov.

De tidligere aldersgrensene var som følger:

*Alle aldre
*12 år og eldre
*15 år og eldre
*18 år og eldre

### Ikon for innholdsbeskrivelse
April 2007 definerte CERO flere ikon som skal beskrive innholdet i et produkt. Disse blir lagt til på baksiden av alle produkter unntatt de med aldersgrensen A.

## Referanser


## Eksterne lenker
*
Samy Deluxe

**Samy Deluxe** (født 19. desember 1977 i Hamburg i Tyskland) er kunstnernavnet til **Samy Sorge**, også kjent som **Sam Semilia**, **Wickeda MC** og **Samy**. Han synger tysk hiphop som han startet med i 1997 med albumet *Associated*. Etter dette kom han også med *Dynamit Deluxe* og *ASD*. Han er en av Tysklands mest suksessfulle rappere.

## Referanser


## Eksterne lenker
* Nettsted: http://www.samy-deluxe.de
Carlos Ortega

**Carlos Ortega Carvajal** (født 1945) er en venezuelansk fagforeningsleder og sosialdemokratisk politiker. På grunn av sin rolle i en generalstreik i 2002 ble han dømt til nærmere 16 års fengsel av Hugo Chávez' regime. 13. august 2006 flyktet han fra fengselet. Han fikk siden politisk asyl i Peru.

## Politisk virke
Ortega ble ansatt i Petróleos de Venezuela, et selskap der han ble fagforeningsleder og representant for det daværende regjeringspartiet, Acción Democrática (AD). I 1994 ble han valgt til leder av fagforeningssammenslutningen Fedepetrol. Han markerte seg i 2000 som motstander av regjeringen som Hugo Chávez ledet. 

I 2001 ble han valgt til leder for Venezuelas største fagforening, Confederación de Trabajadores de Venezuela (CTV). Valgresultatet var omstridt, men høyesterett nektet å forholde seg til valget.

I april 2002 startet CTV en generalstreik i protest mot det fagforeningen oppfattet som Hugo Chávez' «økende diktatoriske» styre. Generalstreiken munnet ut i en protestmarsj mot presidentpalasset, Miraflores. Hugo Chávez ble fjernet fra makten, men hæren grep inn og gjeninnsatte ham.

Mellom desember 2002 og februar 2003 gjennomførte CTV og Fedecámaras en felles streik mot Chávez, som i slutten av 2002 tok fullstendig kontroll over oljeselskapet Petróleos de Venezuela. Streikens mål var å tvinge Chávez til å gå av, gjennom å lamme aktivitetene til oljeindustrien og dermed Chávez-regjeringens viktigste inntektskilde.

Etter at Chávez-regimet startet etterforskning mot Ortega på grunn av hans rolle i streikene, fikk Ortega innvilget asyl av Costa Ricas ambassade den 14. mars 2003. 27. mars samme år forlot han landet. Asylet i Costa Rica ble trukket tilbake 30. mars 2004 for brudd på asylreglene. 1. mars 2005 ble han arrestert i Caracas med falsk identitet.

14. desember 2005 ble Ortega dømt til knapt 16 års fengsel for «anstiftelse til kriminelle handlinger». Det ble rapportert at han rømte fra fengselet 13. august 2006.

I september 2007 hevdet Venezuelas ambassadør til Peru at Ortega hadde oppholdt seg i Lima. Perus utenriksminister José Antonio García Belaúnde bekreftet senere at Ortega bodde i Peru og hadde fått politisk asyl av humanitære grunner.

## Referanser
Metacritic

**Metacritic** er et nettsted som samler omtaler om musikkalbum, videospill, filmer, TV-serier, DVD-er og bøker. Hvert produkt får en poengsum regnet ut fra hver omtale som er tilgjengelig. Man får også utdrag fra omtalene med lenker til hele versjonen. Fargene grønn, gul og rød brukes for å vise kritikerens mening. Dette gir en ide om produktets mottakelse.

Siden er noe lik Rotten Tomatoes, men poengsummene kan variere noe etter hvilke omtaler som brukes. Rotten Tomatoes baserer seg vanligvis på langt flere anmeldelser enn det Metacritic gjør.

## Eksterne lenker
*
Mary Robinson

**Mary Therese Winifred Robinson** (født 1944) er en irsk sosialdemokratisk politiker. Hun var president i Irland fra 1990 til 1997. Fra 1997 til 2002 var hun FNs høykommissær for menneskerettigheter.

## Politisk karrière
Robinson er utdannet jurist og ble 25 år gammel professor i forfatningsrett og strafferett ved Trinity College i Dublin.

Fra 1969 til 1989 var hun medlem av Seanad Éireann, det irske senatet. 

Den 7. november 1990 ble hun valgt til president i Irland, som landets første kvinnelige president.

Hun ble utnevnt til FNs høykommissær for menneskerettigheter i 1997, og trådte tilbake som president før utløpet av presidentperioden.

Fra 2002 har hun vært ærespresident for Oxfam International.

## Priser (utvalg)
* 2002 – Sonningprisen

## Fotnoter

## Referanser


## Eksterne lenker
* 
* 
* 
*  Offisiell biografi, Irlands presidentembete
Venner (film)

***Venner*** er en norsk krim- og dramafilm fra 1960 regissert av Tancred Ibsen. Hovedrollene spilles av Alf Malland og Tor Stokke. Filmen er basert på Arnulf Øverlands skuespill med samme navn fra 1917, som først ble oppført på Det nye teater i 1933. Filmen er kjent for dramatiske ektsteriørscener av fjellklatring innspilt i den norske fjellheimen.

## Handling
To venner, Harry og Tomas, forsøker sammen å bestige den beryktede fjelltoppen Eagle Peak. Men bare Harry vender tilbake. Han nådde tilsynelatende toppen, men Tomas ble tatt av et ras og omkom. Saken tar en sensasjonell vending idet Tomas likevel dukker opp noen dager senere. Han reddet seg unna raset og nådde toppen. Han hevder at Harry bevisst forsøkte å ta livet av ham. Harry sier Tomas er sinnssyk han blir innlagt. Det hele utvikles til en duell om hvem som taler sannheten der Tomas versjon blir ansett som mindre og mindre troverdig. Men journalist Vera Ruud skaffer et avslørende fotografi som beviser hva sannheten var. Tomas forfremmelse ved bedriften og hans kone Edna viser seg å være stridens eple og årsaken til Harrys hat overfor Tomas.

## Om filmen
«Stort comeback fra Tancred Ibsen», skrev *VG* i 1960, og gav den terningkast seks.

Den ble nominert til Gullbjørnen ved Filmfestivalen i Berlin.

I en scene i filmen utpekes Store Ringstind som Eagle Peak.

## I rollene

## Referanser


## Eksterne lenker

* Filmen i full versjon hos NRK
*
Aleksandr Averbukh

**Aleksandr Valerjevitsj Averbukh** (russisk: Александр Валерьевич Авербух, hebraisk: אלכס אברבוך‎; født 1974) er en israelsk stavhopper. Han har konkurrert for Israel siden 1999. Han vant gullet både under EM 2002 i München og EM 2006 i Göteborg. Han har også vunnet sølvmedalje under VM 2001 i Edmonton samt en bronsemedalje under VM 1999 i Sevilla. Averbukhs personlige rekord lyder på 5.93 satt i 2003.

## Referanser


## Eksterne lenker
*
Igor Trandenkov

**Igor Leonidovitsj Trandenkov** (russisk; Игорь Леонидович Транденков, født 17. august 1966 i Leningrad) er en tidligere russisk/sovjetisk stavhopper. Trandenkov er en av få stavhoppere som har hoppet over 6 meter. Hans personlige rekord er på 6,01. Trandenkov har to ganger blitt olympisk sølvmedaljør. Dessuten har han blitt sølvmedaljør i EM og bronsemedaljør i VM.

## Se også
* Liste over stavhoppere som har nådd 6 meter

## Referanser


## Eksterne lenker
*
Pelle Karlsson

**Pelle Karlsson**, egentlig **Per-Olof Karlsson** (født 1950 i Göteborg), er en svensk kristen sanger, musiker, komponist, bandleder, tekstforfatter, forkynner og forfatter.

Karlsson valgte tidlig i livet den kristne tro. Dette har vært inspirasjonen for hans musikk og sanger helt fra 1960-tallet.

I 1979 giftet Pelle Karlsson seg med sangeren Evie Tornquist.  i 1980 flyttet paret til California i USA. Fra 1983 bodde de i Naples i Florida hvor begge arbeider med kristen TV-produksjon.

## Sanger og musiker
Karlsson etablerte i 1963 sin første sang og musikkgruppe Västkustteamet, en trio. De utga EPen *På Jerikos väg* i 1964. Pelle Karlsson spilte sologitar og sang, Dan Ekström spilte trekkspill og Tore Käll spilte kompgitar.

I 1970 etablerte han bandet New Creation som har gitt ut flere LP-plater. Samtidig begynte han å gi ut soloalbum. Det store gjennombruddet kom med sangen *[[Han är min sång och min glädje]]* fra hans andre soloinnspilling, med samme navn, i 1973.

## Diskografi
Pelle Karlsson har vært medvirkende artist på flere album og også utgitt og flere soloalbum.

### Trioen ''Västkustteamet''
* 1964 &ndash; *[[På Jerikos väg]]* (Celesta) 
* 1969 &ndash; *[[Västkustteamet]]* (Hemmets Härold)

### Bandet ''New Creation''
* 1970 &ndash; *[[Sing out my soul/New Creation]]* (Hemmets Härold)
* 1970 &ndash; *[[Jerusalem/New Creation]]* (Prim)
* 1972 &ndash; *[[Till Alla]]* (Signatur)

### Soloalbum
* 1970 &ndash; *[[Du är hos mig]]* (Prim)
* 1973 &ndash; *[[Han är min sång och min glädje (album)|Han är min sång och min glädje]]* (Signatur)
* 1977 &ndash; *[[När du vänder hem]]* (Prim)

### Medvirkende artist
* 1971 &ndash; *[[Med Jan Sparring i parken]]* (Prim)
* 1974 &ndash; *[[Tidens tecken]]* (Hemmets Härold)
* 1979 &ndash; *[[Öppnade ögon]]* (Prim)

## Tekstforfatter
Pelle Karlson har skrevet en bok og tekstene til en salme.

### Bok
* 1987 &ndash; *Gud har bara en församling*

### Salme
* 1987 &ndash; *[[Makten är i Jesu händer]]* nummer 382, i den svenske salmeboken Psalmer och sånger.
Copa Libertadores

**Copa Santander Libertadores**, også kjent som **Copa Libertadores de América**, (portugisisk: **Taça Libertadores da América**) er en fotballturnering som siden 1960 arrangeres årlig mellom de beste lagene i Sør-Amerika. De siste årene har også lag fra Mexico deltatt. Turneringen arrangeres av Det søramerikanske fotballforbundet (CONMEBOL). Vinnerne representerer CONMEBOL i VM for klubblag.

Den argentinske klubben Independiente har vunnet flest ganger (7), og argentinske klubber har også flest seire, med 25 (pr. 2018). 

Navnet på turneringen hedrer Libertadores (portugisisk og spansk for *frigjørere*), hovedlederne for uavhengighetskrigene av Latin-Amerika: Simón Bolívar, José de San Martín, Antonio José de Sucre, Bernardo O'Higgins, José Miguel Carrera og José Gervasio Artigas.

Fra september 2007 er turneringen sponset av Spanias største bank, Banco Santander.

## Format
### Kvalifisering

De første årene deltok bare de nasjonale mesterne fra de største søramerikanske fotballforbundene (Argentina, Bolivia, Brazil, Chile, Colombia, Ecuador, Paraguay, Peru og Uruguay), men fra 1970-årene fikk hvert land ha med to lag, og i tillegg fikk lag fra Venezuela delta. Antallet lag ble senere økt til 24, 28, 32 og nå (2012) 38 lag.

Lagene kvalifiserer seg til Copa Libertadores ved å vinne et nasjonalt mesterskap eller ved å komme på en av de øverste plassene. 

### Innledende runder, gruppespill og cupspill
Cupen har en innledende runde, der 12 klubber spiller to kamper mot hverandre i knockout-format. De seks vinnerne spiller sammen med de øvrige lagene i den første runden, der lagene deles i grupper på fire lag. De spiller alle mot alle, hjemme og borte. De to beste i hver gruppe trekkes deretter til neste runde, en knockoutrunde med to kamper. Herfra og til finalen arrangeres det som rent cupspill med hjemme- og bortekamper. 

## Historikk

## Vinnere

## Fotnoter

## Referanser


## Eksterne lenker
* 
* Copa Libertadores 2012 Terminliste
Kazim

**Kazim** (russisk: Казы́м) er ei elv i Khanty-Mansia i Russland. Den ligger på Det vestsibirske lavland, og er ei høyre sideelv til Ob. Kazim er 659 kilometer lang, med et nedbørfelt på . Middelvannføringen er på .

Byen Belojarskij ligger ved Kazim.

## Referanser
13. etappe i Tour de France 2008

**13. etappe i [[Tour de France 2008]]** ble kjørt fredag 18. juli og gikk fra Narbonne til Nîmes.
Etappen var 182 km lang. Som forrige etappe endte den i en massespurt, og Mark Cavendish tok sin fjerde etappeseier.

***Etappe:** 13
***Dato:** 18. juli
***Lengde:** 182 km
***Norske resultater:**
: 6. Thor Hushovd +0.00
: 120. Kurt Asle Arvesen +0.15
***Gjennomsnittshastighet:** 41,1 km/t

## Sprint og klatrepasseringer

### 1. sprint (Saint-Bauzille-de-Montmel)
Etter 139,5 km

### 2. sprint (Villevieille)
Etter 155,5 km

### 1. stigning (Côte de la Resclauze)
4. kategori stigning etter 62 km

### 2. stigning (Côte de Puéchabon)
4. kategori stigning etter 105,5 km

### 3. stigning (Pic Saint-Loup)
4. kategori stigning etter 126 km

## Resultatliste

## Eksterne lenker
* Etappeside på Letour.fr
Ulrik Olsen

**Johan Ulrik Olsen** (1885–1963) var en norsk Arbeiderpartiet-politiker og fiskehandler fra Kristiansund. Han var stortingsrepresentant for Møre og Romsdal i seks perioder fra 1934 til 1961, og Norges første kommunalminister. Han var kommunalminister i tre regjeringer fra 1948 til 1958.

Han ble født på Hitra, men familien flyttet til Kristiansund da han var åtte år gammel. Han gikk i lære som snekker. I 1914 etablerte han sin egen fiskeforretning med fiskeforedling og eksport.

Olsen ble innvalgt i Kristiansund bystyre første gang i 1913 og i formannskapet i 1917, og hadde bystyre- og formannskapsverv frem til 1951. Han var byens ordfører fra 1935 og frem til 1940, da Joseph Terboven i ens ærend kom til Kristiansund for å avhøre/avsette han som ordfører. Ulrik Olsen returnerte til Kristiansund etter fangenskap i Vollan/Falstad fangeleir i 1945. Han tok opp ordførerembetet 10. mai 1945, to dager etter freden. Ulrik Olsen ble avløst som ordfører i 1946.

Ved stortingsvalget 1933 ble han første gang innvalgt på Stortinget. Han ble først innvalgt som representant for «bykretsen» Kjøpstedene i Møre og Romsdal fylke. Etter at valgordningen for stortingsvalg ble gjort om i 1953, representerte han Møre og Romsdal fylke. Han gikk ut av Stortinget ved valget i 1961. Han var formann i Stortingets kommunalkomité fra 1945 til 1948.

Olsen var saksordfører da Stortinget behandlet opprettelsen av Kommunal- og arbeidsdepartementet, men var ikke opprinnelig en av kandidatene da Einar Gerhardsen skulle finne den første i stillingen. Det var først da Ulrik Olsen selv ga uttrykk for at han kunne tenke seg jobben, at Gerhardsen og personene statsministeren rådførte seg med, fant ut at Olsen burde få tilbudet. Han satt som statsråd i det samme departementet fra 1948 til 1958, og var dermed medlem av Gerhardsens andre og tredje regjering, samt Oscar Torps regjering.

## Referanser


## Eksterne lenker
*
Pilestredet

**Pilestredet** finnes flere steder:

* Pilestredet (Oslo)
* Pilestredet (Halden)
* Pilestredet park (Oslo)
San Pedro Sula

**San Pedro Sula** er en by i Honduras. Den ligger i nordvest i landet, i Suladalen, rundt 60 km fra Puerto Cortés og Det karibiske hav. Med et innbyggertall på 900&nbsp;000 (estimat fra 2006), er den landets nest største by etter hovedstaden Tegucigalpa. og regnes som Honduras' industrielle sentrum. San Pedro Sula er hovedstad i departementet Cortés.
Rune Eriksen

**Rune Eriksen** (født 1975) er en norsk musiker, bosatt i Portugal. Han er mest kjent som gitarist i black metal-bandet Mayhem under artistnavnet «Blasphemer», som han tok fra en Sodom-låt. Han ble medlem av bandet i 1995 og var der til tidlig i 2008. Han har også spilt i de norske bandene In Silence, Aura Noir, Mezzerschmitt, 1349 som konsertgitarist og Amicus, og i det portugisiske bandet Ava Inferi. I 2020 startet han bandet RUÏM som vant klassen metal under Spellemannprisen 2023.

## Diskografi
;Mayhem
* *[[Wolf's Lair Abyss]]* (studioalbum) &ndash; 1997
* *[[Mediolanum Capta Est]]* (konsertalbum) &ndash; 1999
* *[[Grand Declaration of War]]* (studioalbum) &ndash; 2000
* *[[Live In Marseille 2000]]* (konsertalbum) &ndash; 2001
* *[[European Legions]]* (samlealbum) &ndash; 2001
* *[[Legions of War]]* (samlealbum) &ndash; 2003
* *[[Chimera]]* (studioalbum) &ndash; 2004
* *[[Ordo Ad Chao]]* (studioalbum) &ndash; 2007
;Mezzerschmitt
* *[[Weltherrschaft]]* (EP, 2002)
;Vltimas
**[[Something Wicked Marches In]]* (2019)
;RUÏM
* *Black Royal Spiritism – 1 - O Sino da Igreja* (2023)

## Referanser


## Kilder
* Mayhems offisielle nettside

## Eksterne lenker
* 
*
Stian Johansen (musiker)

**Stian Johansen** er en norsk musiker, også kjent under artistnavnet «Occultus». Han var i 1991 til 1992 vokalist og bassist i det norske black metal-bandet Mayhem. 

Han har også spilt i bandene Con Anima, Shadow Dancers, Thy Abhorrent, Einar Grimm Group, Pussycunts, Perdition Hearse og Soul Transition.

## Eksterne lenker
*Mayhems offisielle nettside
Pim

:*For fornavnet, se [[Pim (navn)]]. For programvaretypen, se [[Personlig informasjonshåndterer]].*
**Pim** er ei elv i det autonome området Khanty-Mansia i Russland. Den er ei høyre sideelv til Ob, og er 390 kilometer lang med et nedbørfelt på . Middelvannføringen 66 kilometer fra munningen er . Elva er frosset over fra slutten av november til vårløsningen i mai. 

Byen Ljantor ligger ved Pim.

## Referanser
Kaste smutt

**Fiskesprett**, også kalt *fiske*, *kaste smutt*, *slå smutt*, *smutte stein*, *kaste flyndre*, *flindre*, *flintre*, *slå munk*, *munke* *skjene*, *kaste floppestein* og annet, er en lek eller et spill der et barn eller en voksen kaster en liten, flat stein bortover en vannflate slik at den faller på flatsida og spretter opp i flere hopp («slår smutt»). Det gjelder å få til flest mulige hopp («smutt») på vannet. Hoppene sees som ringer på vannoverflaten.

Det er viktig å finne en passe stor, flat og rund stein, holde kroppen og armen i rett stilling og utføre kastet med kraft og i den riktige, flate vinkelen i forhold til vannflaten slik at steinen kommer i rotasjon og skjener bortover. Ifølge matematikere ved University of Bristol skal også potetformede steiner egne seg godt. https://www.guinnessworldrecords.com/world-records/most-skips-of-a-skimming-stone
 Verdensrekorden skal være 51 smutt med ett steinkast. Kastet ble videofilmet av en amerikaner i 2007 og er godkjent av redaksjonen bak Guinness rekordbok. Fordi det kan være vanskelig å skille og telle ringene  på vannet, er det andre som heller konkurrerer i lengste hopp.

Steinen en kaster, finner en vanligvis på stranda eller i vannkanten. Den kan kalles en *smuttstein* eller *skive*. «Å kaste smutt» kalles på dansk *kaste smut* eller *stensmut* og på engelsk vanligvis *stone skipping*, men også *play ducks and drakes* og *dap*, *skim* eller *skitter stones*. Leken er nevnt i skrift allerede i 1583, i et engelsk dokument som forteller at en kan kaste både med steiner og østersskall.

Seilskipstypen skonnert har fått navn etter det engelske ordet for «smuttstein», *schoon*, det vil si «(noe) som glir lett i vannet».

## Se også
* Rikosjett
* Nøkkstein

## Referanser


## Eksterne lenker
* Stoneskipping.com (offisielle hjemmesider for smuttkasting) 
* Fysikken ved steinkasting (på engelsk)
* Leker med steiner
* Oppslagsordet «Smut» i ''Ordbog over det danske sprog 1700-1950'' (ordbakgrunn i dansk og tidlige eksempler på bruken av ordet)
* Filmopptak av rekordmange fiskesprett
Bo Andersen

**Bo Braastrup Andersen** (født 26. mars 1976) er en dansk fotballtrener og tidligere målvakt som blant annet har spilt for Viking, Tromsø og Stavanger IF. Han spilte sist for Sandnes Ulf.

Etter at Andersen forlot Stavanger etter 2009-sesongen skulle han spille for Brodd. Dette ble det imidlertid ikke noe av da han signerte for Sandnes Ulf. Andersen er en av få spillere som har spilt på de seks øverste nivåene i norsk fotball.

Andersen har også spilt for følgende klubber: Slagelse Boldklub & Idrætsforening, Lyngby Boldklub, Bristol City FC, Djurgårdens IF Fotboll, UD Las Palmas og Køge Boldklub.

Bo Andersen la opp i 2012 etter å ha slitt med smerter i ryggen over lengre tid. Etter å ha trent SIF  i to sesonger ble han foran 2014-sesongen klar som Vaulen-trener.

## Referanser


## Eksterne lenker
*
Pomona

**Pomona**, den romerske gudinnen for den fruktbar overflod i gammel romersk religion og mytologi, også mer særskilt for frukt, frukttrær, og frukthager. Hun er spesifikk romersk, det er ingen greske guder som tilsvarer henne. Navnet hennes kommer fra det latinske ordet *pomum*, «frukt», nærmere bestemt frukt i frukthage. Pomona ble også omtalt som en skogsnymfe.

## Etymologi
Navnet Pōmōna er en avledning fra latin *pōmus* («frukttre, frukt, eple»), muligens stammer fra uritalisk  **po-e/omo* («tatt av, plukket?»), beslektet med umbrisk *Puemune*, til slutt fra urindoeuropeiske **h₁e/omo* («hva som skal (skal) tas»).

Adamseple, som er sammensatt av adam og eple, ble kalt for *pomum adami* i middelalderlatin.

## Mytologi
I myten formidlet av Ovid, foraktet hun kjærligheten til skogsgudene Silvanus (skog og ukultivert land) og Picus, men giftet seg med Vertumnus (årstider, forandringer[1] og plantevekst) etter at han lurte henne, forkledd som en gammel kvinne, til få adgang til frukthagen hennes, og bruke deretter en fortellende advarsel om farene ved å avvise en frier til å forføre henne. Historien om Vertumnus og Pomona har blitt kalt «den første utelukkende latinske fortellingen.»

Hun og Vertumnus delte en festival, *Vertumnalia*, som ble holdt 13. august. Presten hennes ble kalt *[[flamen]]* *Pomonalis*. Beskjæringskniven var hennes attributt. Det er en lund som er hellig for henne kalt Pomonal, som ligger ikke langt fra Ostia Antica, den gamle havnen til Roma.

Pomona var gudinnen for frukttrær, hager og frukthager. I motsetning til mange andre romerske gudinner og guder, har hun ikke et gresk motstykke, selv om hun ofte er assosiert med Demeter. Hun passer på og beskytter frukttrær og tar vare på dyrkingen deres. Hun var faktisk ikke assosiert med selve frukthøsten, men med frukttrærnes oppblomstring. I kunstneriske skildringer vises hun vanligvis med et fat med frukt eller et overflødighetshorn.

## Billedgalleri

File:Nicolas Fouché 001.jpg|*Pomona*, maleri av Nicolas Fouché, ca. 1700.
Image:0 Vertumne et Pomone - Peter Paul Rubens (1617-1619).JPG|*Vertumnus og Pomona*, maleri av Peter Paul Rubens, 1617–1619, privat samling i Madrid.
File:Modern_tapestry_depicting_the_goddess_Pomona.jpg|Moderne veggteppe som framstiller gudinnen Pomona.


## Referanser


## Litteratur
* de Vaan, Michiel (2008): *Etymological Dictionary of Latin and the other Italic Languages*. Leiden, Boston. ISBN 9789004167971.
* Chisholm, Hugh, red. (1911): [«Pomona (goddess)»](https://en.wikisource.org/wiki/1911_Encyclop%C3%A6dia_Britannica/Pomona_(goddess)), *Encyclopædia Britannica*. Bind 22 (11. utg.). Cambridge University Press.

## Eksterne lenker
Konda

**Konda** (russisk: Конда) er ei elv i det autonome området Khanty-Mansia i Russland. 

Den er ei venstre sideelv til Irtysj, med ei lengde på  kilometer og et nedbørfelt på . Elva har sine kilder lengst vest på Det vestsibirske lavland. Den er svært buktende og meanderende. Det er mange innsjøer i nedbørfeltet (totalt innsjøareal ). Middelvannføringen ved Altay, 72 kilometer fra munningen, er . Elva fryser over i månedsskiftet oktober/november, og er islagt til vårløsningen i april/mai. De største sideelvene er fra venstre Mulymja, Bolsjoj Tap, Jukonda og Kama, og fra høyre – Jevra og Kuma. 

Ved elva ligger byen Uraj, og oljefeltet *Sjaimskoje*.

## Referanser
Øystein Rudi

**Øystein Ovrum Rudi** (født 24. oktober 1969) er en spillemann fra Sør-Fron i Gudbrandsdalen. Han spiller fele og hardingfele som solist, i gruppene Kvarts og Nye Ringnesin og med andre musikanter.
__NOTOC__
## Biografi
Rudi startet å spille fele i Sør-Fron Spelemannslag i 1977. På 1980-tallet spilte han musikk til dans, først sammen med Anton Amundgard og Arne Vangen. I 1981 ble han med i Karlsrud og Nermoens Gåmmåldansorkester. Dette var mens fest på lokalet fortsatt var samlingspunktet i Bygde-Norge, og etter at denne gruppen vant Titanofestivalen i 1984 ble det spilling overalt i hele Norge. Dette ga både inspirasjon og inntekter. Med *Nye Ringnesin* ble det fremgang med dansespilling fra 1986 og utover 1990-tallet. Denne gruppen utviklet også etter hvert et konsertrepertoar, og fikk dermed bredere oppdrag. 

Rudi var musikalsk leder for Sør-Fron Spelemannslag i ti år, fra 1985 til 1995.

Fra 1997 har gruppa Kvarts vært Rudis musikalske hovedanker. Gruppa gir konserter, spiller til dans og driver undervisning. Kvarts har gitt ut fire CD-er. Gruppa har hatt mange oppdrag i Norge og i utlandet, og har brukt folkemusikken på mange scener der denne sjelden blir presentert. Kvarts har også lagd flere bestillingsverk, og gruppa har Norsk kulturråds ensemblestøtte.

Rudi har hatt Ole Bull-akademiet som fast oppdragsgiver i flere år, der han har undervisning om feletradisjonen i Gudbrandsdalen. Han holder foredrag og kulturinnslag for bedrifter der han har fela med. 

Med Rikskonsertene har Rudi turnert med Abdul Rahman Surizehi fra Balutsjistan og Steinar Ofsdal i programmet *Vagabonds i verdensmusikken*. Med Jon Faukstad har Rudi turnert på Færøyene, i Canada og Norge. Rudi har Per Sæmund Bjørkum er medmusikant med ujevne mellomrom. I samarbeid med James Dickenson og storbandet Fossajazz har Rudi gjort flere prosjekt i skjæringspunktet mellom folkemusikk og jazz.

Rudi driver Rudi Gard som er et kulturelt senter sammen med kona Nina.

## Priser og utmerkelser
Rudi har vunnet Landskappleiken tre ganger, i 1997, 1998 og 2009. Han har fire spellemannpriser i klassen folkemusikk, først i 1991 med Sør-Fron Spellemannslag og albumet *Den lykkelige frier*, deretter i 1995 med Nye Ringnesin og albumet *Frå vals til vise*. Nye Ringnesin ble også nominert til  spellemannprisen 1999 med *Leik*. Med Kvarts mottok Rudi 1999 for debutalbumet *Kvarts* og spellemannprisen 2006 for *Steinsprang*. De ble dessuten nominert til spellemannprisen 2001 for *Filigran*.

Som vertskap på Rudi Gard har Rudi mottatt  Oppland fylkes kulturpris, kulturprisen i Sør-Fron, kulturprisen for Gudbrandsdalen, Bygdeturismeprisen og Storegutprisen.

## Diskografi

## Referanser


## Eksterne lenker
* Kvarts hjemmeside
Den store Lebowski

***Den store Lebowski*** (originaltittel: *The Big Lebowski*) er en amerikansk spillefilm fra  1998, skrevet og regissert av brødrene Joel Coen og Ethan Coen.

## Handling
Jeff Bridges spiller Jeffrey Lebowski, en arbeidsledig etterlevning fra hippietiden som går under kallenavnet «The Dude». The Dude, hvis hovedinteresser er bowling, pot og White Russian, blir overfalt i sin leilighet av pornoprodusenten Jackie Treehorns muskelmenn, som krever å få tilbakebetalt gjelda til The Dudes påståtte kone Bunny (Tara Reid). Den ugifte The Dude stiller seg uforstående til såvel gjelden som at han skal være gift, og besøket ender med at overfallsmennene later vannet på The Dudes høyt verdsatte stueteppe. Etter et krigsråd over en runde bowling med kompisene Walter (John Goodman) og Donny (Steve Buscemi) bestemmer The Dude seg for å oppsøke den *andre* Jeffrey Lebowski, den eldre, funksjonshemmede millionæren som er gift med den unge og promiskuøse Bunny, i håp om å få en kompensasjon for det ødelagte teppet. «The Big» Lebowski viser absolutt ingen forståelse for kravet, og The Dude forlater millionæren utskjelt og oppgitt (dog med et stjålet teppe fra den gamles villa under armen).

Kort tid etter forsvinner Bunny, tilsynelatende kidnappet av en gruppe tyske nihilister. Til tross for det noe uheldige første møtet mellom de to Lebowski'ene, blir The Dude leid inn av millionæren Lebowski for å overlevere løsepengene til kidnapperne. Dermed vikles de tre bowling-kompisene inn i en ubetalelig suppe av nihilster, pornoindustri, virkelighetsfjerne kunstnere, bowlingturnering og ikke minst store penger.

## Medvirkende
* Jeff Bridges – Jeffrey «The Dude» Lebowski  .                                          
* John Goodman – Walter Sobchak 
* Steve Buscemi – Theodore Donald «Donny» Kerabatsos
* David Huddleston – Jeffrey Lebowski, millionæren
* Julianne Moore – Maude Lebowski
* Tara Reid – Bunny Lebowski
* Philip Seymour Hoffman – Brandt
* Sam Elliott – The Stranger
* Ben Gazzara – Jackie Treehorn
* John Turturro – Jesus Quintana
* Peter Stormare, Torsten Voges og Michael «Flea» Balzary – The Nihilists

### Mindre roller
* Jon Polito – Da Fino
* David Thewlis – Knox Harrington
* Philip Moon – Woo, Treehorn Thug 
* Mark Pellegrino – Blond Treehorn Thug 
* Jimmie Dale Gilmore – Smokey 
* Jack Kehler – Marty 
* Dom Irrera – Tony the Chauffeur 
* Mike Gomez – Auto Circus Cop 
* Marshall Manesh – Doctor 
* Jesse Flanagan – Little Larry Sellers 
* Leon Russom – Malibu Police Chief

## Eksterne lenker
* 

* 
* *[https://web.archive.org/web/20080618101014/http://www.hulu.com/the-big-lebowski The Big Lebowski]* hos Hulu
* The Official ''The Big Lebowski'' DVD Site
* Lebowski Fest  A traveling festival celebrating all things Lebowski.
* Dudeism A religion inspired by The Big Lebowski
* Movie Locations Guide.com – Maps and directions to ''The Big Lebowski'' Filming Locations
Bystraja Sosna

**Bystraja Sosna** (russisk: Бы́страя Сосна́) er ei elv i Orjol og Lipetsk oblast i Russland. Den er ei høyre sideelv til Don og er 296 kilometer lang og har et nedbørfelt på . Elva er vanligvis frosset over fra slutten av november til sist i mars. 

Ved elva ligger byene Livny og Jelets.

## Referanser


## Eksterne lenker
*
Lucy Wainwright Roche

**Lucy Wainwright Roche** (født 1981) er en amerikansk musiker, datter av musikerne Suzzy Roche og Loudon Wainwright III. 

Hennes tanter på morsiden er Maggie og Terre Roche som med Suzzy Roche dannet gruppen The Roches. Hennes halvsøsken er musikerne Martha Wainwright og Rufus Wainwright, og hennes tante på farsiden er Sloan Wainwright og hennes onkel på morsiden David Roche, også musikere. Lucy har sunget sammen med alle de før nevnte. Hennes egen stemme er blitt beskrevet som «klar som en klokke» av *New York Times*, og med de beste kvaliteter fra begge hennes foreldre.

Barndommen tilbrakte hun i en koffert, enten på turné med en av foreldrene eller skyflet rundt til ulike slektninger. På sin Myspace-side sier hun at «jeg elsket å være på turné som barn. Det var som å reise i en flokk, noe som var fundamentalt tiltrekkende på meg. Det omfattet de beste delene av en god bok: opp- og nedturer av en evigendrende, evigforandering eventyr, nye personligheter i hver by og hele tiden hadde jeg alt jeg trengte med meg: min familie, musikk og et vindussete i en buss».

I beste familietradisjon skrev broren Rufus Wainwright sangen «Little Sister» for sine søstre, den yngste Lexie Kelly, Martha Wainwright og Lucy Wainwright Roche.

Lucy var en lærer i storbyen New York i flere år, men etter å ha koret broren Rufus i 2005 og 2006 besluttet hun å forsøke seg som utøvende musiker og låtskriver på heltid. I 2007 dro hun på turné sammen med hennes far, broren Rufus og flere andre musikalske akter. Samme år utga hun en EP under tittelen *8 Songs*. I 2008 utga hun en oppfølger kalt *8 More* som hadde blant annet en duett med skuespilleren Martha Plimpton.

## Referanser


## Eksterne lenker
* 
* 
* 
*
Wendell Sailor

**Wendell Jermaine Sailor** (født 16. juli 1974 i Sarina, Queensland) er en australsk profesjonell rugbyspiller, som har representert Australia internasjonalt både i rugby league og rugby union.

I 2006 ble han tatt for bruk av kokain, og utestengt i to år.

## Referanser


## Eksterne lenker
* 
* State of Origin Official website Rugby League Player Stats
* 'The Politics of Wendell', Article from Workers Online 
* Official NSW Waratahs profile
* Interview with Wendell on WHO.com
* Wendell saviour
Globulin

**Globuliner** er en gruppe av proteiner som finnes i plantefrø, og sammen med albumin i blodplasmaet, der de utgjør rundt 40% av proteinmengden. Globuliner klumper seg ved 60°C, denatureres i fellingsreaksjoner, og blir nedbrutt av enzymer, og ved hydrolyse.

Gruppen omfatter en heterogen rekke familier av proteiner, med større molekyler som ikke er løselig i rent vann, men i fortynnete saltløsninger som for eksempel ammoniumsulfat. De har tallrike funksjoner, blant annet som enzymer, som pH-regulator, som energiforråd og har funksjon i hemostase. Immunologisk aktive globuline sørger for naturlig og ervervet immunitet, disse betegnes som immunglobuliner, disse blir dannet i plasmaceller.   

Avhengig av bevegeligheten ved elektroforese blir globuliner inndelt i fire grupper:
* α<sub>1</sub>-globuliner
* α<sub>2</sub>-globuliner
* β-globuliner
* γ-globuliner

Globulinene vicilin og legumin, som finnes i plantefrø, kan føre til allergiske reaksjoner dersom det forbinder seg med immunglobulin E hos mennesket.

Begrepet globuliner kan forveksles med globulære proteiner, dette er en overgruppe som inneholder globuliner og albumin.

## Referanser


## Eksterne lenker
* National Library of Medicine om globuliner
Juan Salas

**Juan Salas** (født 7. november 1978 i Santo Domingo, Den dominikanske republikk) er en tidligere profesjonell baseballspiller, som spilte for Tampa Bay Rays i Major League Baseball. Salas signerte med Tampa Bay 8. juli 1998 som fri agent, og debuterte i Major League 5. september 2006.

I mai 2007, ble han suspendert i 50 kamper for brudd på dopingbestemmelsene. 

Salas startet 2008-sesongen noe amputert da han slet med å skaffe seg visa-kort for å komme seg til USA. Han gikk glipp av vårtreningen, og kom ikke til USA før 17. april, flere uker etter at sesongen var i gang. 9. mai 2008, startet han på et rehabiliteringsprogram som følge av den positive dopingtesten.

Han la opp i 2009 etter et kort opphold i Cleveland Indians.

## Referanser


## Eksterne lenker
* 
* Baseball-Almanac.com
* Salas' question answered by BaseballAmerica.com
* Inside The Dugout Futures Game discussion
Roald Amundsens gate

**Roald Amundsens gate** finnes flere steder:

* Roald Amundsens gate (Oslo)
* Roald Amundsens gate (Hønefoss)
* Roald Amundsens gate (Tromsø)
* Roald Amundsens gate (Skien)
* Roald Amundsens gate (Sarpsborg)
* Roald Amundsens gate (Sandnes)
* Roald Amundsens gate (Drammen)
* Roald Amundsens gate (Lillestrøm)
* Roald Amundsens gate (Notodden)
* Roald Amundsens gate (Halden)
* Roald Amundsens gate (Karmøy) – Kopervik
* Roald Amundsens gate (Andøy) – Andenes
* Roald Amundsens gate (Vågan) – Svolvær
* Roald Amundsens gate (Rana) – Mo i Rana
* Roald Amundsens gate (Ringerike)
* Roald Amundsens gate (Høyanger)
* Roald Amundsens gate (Hamar)
* Roald Amundsens gate (Moss)
* Roald Amundsens gate (Indre Østfold) - Askim
* Roald Amundsens gate (Sør-Varanger) – Kirkenes

Dessuten finnes Roald Amundsens vei i Bodø, Fredrikstad, Gjøvik, Kongsberg, Larvik, Lørenskog, Narvik, Nordre Follo, Porsgrunn, Stavanger, Ullensaker og Vefsn.

## Referanser
Rosenkrantz’ gate

**Rosenkrantz’ gate** finnes flere steder:

* Rosenkrantz’ gate (Oslo)
* Rosenkrantz gate (Stavanger)
* Rosenkrantz gate (Sarpsborg)
* Rosenkrantzgaten (Bergen)
* Rosenkrantzgata (Drammen)

Videre finnes:

* Palle Rosenkrantz gate (Kristiansand)
Rådhusgata

**Rådhusgata** finnes en rekke steder:

* Rådhusgata (Oslo)
* 
* Rådhusgata (Kristiansand)
* 
* 
* Rådhusgata (Skien)
* Rådhusgata (Sandefjord)
* 
* 
*  – Honningsvåg
* 
*  – Brekstad
* 
* 
*  – Storsteinnes
* 
*  – Varhaug
* 
*  – Mosjøen
* 
*  – Hokksund
*  – Mjøndalen
* 
* 
*  – Flisa
*  – Myre
* 
* 
*  – Stokmarknes
*  – Leknes
*  – Rognan
* 
*  – Årnes
* 
* 
* 
* 
* 
* 
* 
* Rådhusgaten (Tønsberg)
*  – Jørpeland
* 
* Rådhusgaten (Arendal)
*
Olga Tsjernjavskaja

**Olga Mikhajlovna Tsjernjavskaja** (russisk Ольга Михайловна Чернявская, født **Davidova**, senere **Burova** den 17. september 1963 i Irbit) er en russisk tidligere diskoskaster. Tsjernjavskaja hadde sin beste periode som aktiv på begynnelsen av 1990-tallet og hennes personlige rekord på 68,38 er fra en konkurranse i 1992. Året etter kastet hun 67,40 under VM som holdt til seier. To år senere under VM i Göteborg lyktes hun ikke i å forsvare VM-gullet, da hun endte på en tredjeplass. Hennes siste store mesterskap var OL i 1996 hvor hun ikke kvalifiserte seg til finalen.
## Referanser


## Eksterne lenker
*
Rådhusplassen

**Rådhusplassen** finnes flere steder:

* Rådhusplassen (Oslo)
* Rådhusplassen (Skien)
* Rådhusplassen (Ås)
* Rådhusplassen (Sør-Varanger) – Kirkenes
* Rådhusplassen (Rana) – Mo i Rana
* Rådhusplassen (Hammerfest)
* Rådhusplassen (Molde)
* Rådhus plass (Moss) – også ei bru
* Rådhuspladsen (København)
Ringgata

**Ringgata** finnes flere steder:

* Ringgata (Oslo)
* Ringgata (Sarpsborg)
* Ringgata (Ålesund)
* Ringgata (Rauma) – Åndalsnes
* Ringgata (Rakkestad)
* Ringgata (Harstad)
* Ringgata (Karmøy) – Kopervik
* Ringgata (Hamar)
Nagpur

**Nagpur** (marathi ) er en by i India. Byen ligger i delstaten Maharashtra, midt i India. Nagpur ligger ved elven Nag, 700 km nordøst for Mumbai.

Nagpur by har rundt 2,5 millioner innbyggere og er den største byen i det sentrale India. Omtrent halvparten av byens innbyggere snakker marathi.

Byen ble grunnlagt først på 1700-tallet under Gonddynastiet i Gondwana. I 1740-årene tok Marathadynastiet kontrollen over Nagpur. På 1800-tallet kom byen under britisk kontroll i 1817 og ble hovedstad i sentralprovinsene i Britisk India.

Nagpur er Maharashtras vinterhovedstad, mens Mumbai er sommerhovedstad. Delstatsforsamlingen holder sine møter i vintersesjonen i Nagpur.

Nagpur-distriktet er kjent for sine appelsiner, og Nagpur, der mye av omsetningen foregår, kalles gjerne for «appelsinbyen». Mange tigerreservater ligger også i dette distriktet, så Nagpur er også kjent som «Indias tigerhovedstad».

## Referanser
Ruth Kasirye

**Ruth Nanozzi Kasirye** (født 1982) er en norsk tidligere vektløfter av ugandisk opphav. Hun er bosatt i Tønsberg og representerer Tønsberg-Kameratene. Tidligere representerte Kasirye Trondheim Atletklubb. Hun er utdannet vernepleier, en utdanning hun satte på pause i forbindelse med satsingen på vektløfting.

## Biografi
Kasirye kom til Norge i 1998. Hun innehar de norske rekordene i rykk, støt og sammenlagt i tre vektklasser: 58, 63 og 69 kilo. I 2007 ble hun nummer ni i VM med 94&nbsp;kg i rykk, 115&nbsp;kg i støt og 209 kilo sammenlagt. Kasirye har vunnet sølv- og bronsemedalje i EM i vektløfting.

### 2008 – Syvendeplass i OL
I 2008 kvalifiserte Kasirye seg til OL i Kina, der hun var norsk flaggbærer under åpningsseremonien. Hun ble nummer syv i 63-kilosklassen, med nordisk rekord med 224 kilo totalt. Etter ny personlig rekord i rykk på 103 kilo, ble hun stresset av at hun måtte på toalettet og fikk ikke varmet opp godt nok til øvelsen støt. Hun var nummer fire etter rykk-øvelsen, men med bare 121 kilo, falt hun av til syvendeplass.

### 2009 – EM-sølv
Onsdag 8. april vant hun sammenlagt sølv under europamesterskapet i București bak tyrkiske Sibel Şimşek. Kasiryes resultat ble 231&nbsp;kg. Med 107&nbsp;kg (ny norsk rekord) vant hun sølv også i rykk. I støt endte hun utenfor pallen med 124&nbsp;kg, og var litt skuffet da hun under NM få dager i forveien hadde løftet 130&nbsp;kg. Alle de tre medaljevinnerne stoppet på 128&nbsp;kg.

### Doping
Den 5. april 2016 ble Kasirye suspendert av Antidoping Norge etter at hun i januar hadde testet positivt for det forbudte stoffet meldonium. Meldonium ble satt på listen over forbudte stoffer av WADA 1. januar samme år. Kasirye hevdet at hun fikk stoffet under behandling av malaria da hun var i Uganda i desember 2015. Bruken av meldonium for å behandle malaria er ikke vanlig, ifølge flere leger. Den 8. april 2016 opplyste Kasirye at hun ikke kom til å anke suspensjonen.

## Personlige rekorder

Kasiryes personlige rekorder står alle som norske rekorder, mens rekorden i 63-kilosklassen også er nordisk rekord.

## Referanser


## Eksterne lenker
* 
* Tønsberg-Kameratene nettside med bilde av Kasirye
The Weavers

**The Weavers** var en amerikansk folkemusikkgruppe som ble dannet i Greenwich Village-området i New York i 1948. Gruppa bestod opprinnelig av Ronnie Gilbert (1926–2016), Lee Hays (1914–1981), Fred Hellerman (1927–2016) og Pete Seeger (1919–2014). De framførte populære versjoner av tradisjonelle folkesanger, blues- og gospellåter, barnesanger, arbeidersanger og amerikanske ballader. The Weavers innledet den kommersielle trenden for folkesang og ballader på 1950- og 1960-tallet og påvirket flere tilsvarende grupper, blant andre The Kingston Trio og Peter, Paul and Mary.

The Weavers ble svartelistet av antikommunistene og Joseph McCarthy for sitt politisk radikale sangrepertoar, og gruppa ble oppløst i 1952. De ble gjenforent til en innspilling i konserthuset Carnegie Hall i New York tre år seinere og gjorde på nytt suksess. Seeger forlot gruppa i 1958 til fordel for sin egen karriere som soloartist, og ble erstattet av Erik Darling (1933–2008).

Siste gang gruppa kom sammen, var i 1980, da de gjorde et par innspillinger i Carnegie Hall. Året etter døde Hays, og The Weavers har ikke spilt sammen siden.

## Medlemmer
* Ronnie Gilbert – altstemme (1948–1952, 1955–1964, 1980; død 2015)
* Lee Hays – basstemme (1948–1952, 1955–1964, 1980; død 1981)
* Fred Hellerman – baritonstemme, gitar (1948–1952, 1955–1964, 1980; død 2016)
* Pete Seeger – tenorstemme, banjo (1948–1952, 1955–1958, 1980; død 2014)
* Erik Darling – tenorstemme (1958–1962; død 2008)
* Frank Hamilton – tenorstemme (1962–1963)
* Bernie Krause – tenorstemme (1963–1964)

## Eksterne lenker
* 
*